A po bëhet Putini president i përjetshëm?
Propozimi i ri eliminon kufizimin e mandateve, gjë që jep shenja se Putini do të mbajë pushtetin.
Spekulimet rreth të ardhmes politike të Presidentit rus Vladimir Putin, u qartësuan këtë javë. Udhëheqësi rus shfrytëzoi autoritetin e tij për të ndryshuar kushtetutën e tanishme ruse duke hequr kufirin e mandateve presidenciale. Kjo ëvizje i mundëson atij të qëndrojë në pushtet pas mbarimit të mandatit aktual në vitin 2024. Për javë të tëra, ligjvënësit diskutuan amendamentet e kushtetutës, të cilat Presidenti Valdimir Putin tha se duhet t’i japin më shumë fuqi parlamentit. Por befasia ndodhi kur anëtarët e Dumës në vend që të dalin me një ide më të mirë, propozuan rritjen e fuqisë së Putinit. , tha Valentina Tereshkova, ligjvënëse ruse. Nisma ishte e koordinuar mirë me Kremlinin. Presidenti Putin shfaqi mbështetje të menjëhershme. , tha zoti Putin. Ky ndryshim i jep mundësi atij që të mbajë postin e presidentit për dy mandate tjera, deri në vitin 2036, gjë që e bën atë udhëheqësin më jetëgjatë në historinë ruse. Kritikët e cilësuan lëvizjen si grabitje të pushtetit. , thotë analisti Boris Kagarlitsky. Disa protestues në Moskë e cilësuan këtë një përpjekje të Putinit për t’u bërë president i përjetshëm. Sidoqoftë tubimet e mëdha të opozitës janë penguar, pas rregullit të ri që ndalon grmbullimet me aesye shqetësimet për koronavirusin. Analistët thonë se prapa lëvizjeve të zotit Putin qëndron elita e Rusisë që nuk është e gatshme të ndahet nga epoka e tij, por edhe nga përfitimet që erdhën me të. thotë Boris Kagarlitsky, analist politik. Propozimi i ri u miratua njëzëri në parlament dhe tani pritet nënshkrimi i zotit Putin. Kjo, përpara zgjedhjeve kombëtare muajin e ardhshëm të cilat pritet t’i fitojë sërish zoti Putin, njeriu që udhëheq Rusinë prej 20 vitesh.